**Zápis detí do Materskej školy Krásno pre školský rok 2022/2023**

****

Riaditeľstvo MŠ oznamuje rodičom, že zápis detí do MŠ sa koná v čase od **1.5.2022 do 31.5.2022**.

Žiadosť o prijatie do MŠ je možné podať:

1. Osobne do MŠ Krásno

2. Poštou na adresu: MŠ Krásno, Krásno 70, 958 43 Krásno

**Kritéria prijatia**

Na predprimárne vzdelávanie v materskej škole prijímame deti spravidla od 3 do 6 rokov veku. Do MŠ výnimočne prijímame deti aj mladšie ako 3 roky, ak majú osvojené základné hygienické a sebaobslužné zručnosti a pokiaľ nebude naplnená kapacita MŠ.

Na predprimárne vzdelávanie sa prednostne prijímajú deti, pre ktoré je plnenie predprimárneho vzdelávania povinné. Predprimárne vzdelávanie je od 1. Septembra 2022 povinné pre všetky deti, ktoré dosiahnu 5 rokov veku do 31.8. príslušného roku.

Zákonný zástupca dieťaťa podá žiadosť o prijatie dieťaťa do MŠ prioritne podľa určenej spádovej oblasti v mieste trvalého bydliska dieťaťa, alebo podľa uváženia inej ako spádovej MŠ.

**Podmienky prijatia**

* Žiadosť musí byť aktuálne potvrdená lekárom pre deti a dorast o zdravotnej spôsobilosti dieťaťa s údajmi o povinnom očkovaní
* Ak ide o dieťa so špeciálnymi výchovno-vzdelávacími potrebami, zákonný zástupca predloží okrem žiadosti a potvrdenia o zdravotnom stave dieťaťa aj vyjadrenie príslušného zariadenia výchovného poradenstva a prevencie
* Žiadosť musí byť podpísaná obidvomi zákonnými zástupcami /podľa rodného listu/
* Rozhodnutie o prijatí resp. neprijatí dieťaťa do MŠ bude vydané do 30.6.2022
* Ak sa zákonný zástupca po vydaní rozhodnutia o prijatí dieťaťa do našej MŠ rozhodne pre inú MŠ, žiadame, aby o tejto skutočnosti neodkladne informoval vedenie školy a neblokoval miesto pre deti, ktoré nemohli byť prijaté pre nedostatok miesta v MŠ.
* Dôležité informácie o materskej škole a ostatné podmienky ohľadom povinného predprimárneho vzdelávania nájdete na webovej stránke MŠ: [www.mskrasno.webnode.sk](http://www.mskrasno.webnode.sk)